# **आत्महत्या रोकथाम कार्य योजना परामर्श का सारांश**

## परिचय

न्यूज़ीलैंड में आत्महत्या रोकथाम के प्रयास [इन दो दस्तावेजों](https://mohgovtnz.sharepoint.com/sites/moh-ecm-TemplateCentral/TemplateCentral/Suicide%20Prevention%20Action%20Plan%202019%E2%80%932024%20for%20Aotearoa%20New%20Zealand%20%28He%20Tapu%20te%20Oranga%29) द्वारा निर्देशित होते हैं:

* 1. हर जीवन मायने रखता (कीमती) है - He Tapu te Oranga o ia Tangata: आत्महत्या रोकथाम कार्यनीति 2019–2029 (हे टापू ते ओरांगा)
	2. आओटियारोआ न्यूज़ीलैंड के लिए आत्महत्या रोकथाम कार्य योजना 2019-2024।

क्योंकि कार्य योजना 2024 में समाप्त हो रही है, स्वास्थ्य मंत्रालय ने अगले पांच वर्षों के लिए एक ड्रॉफ्ट कार्य योजना तैयार की है। मंत्रालय ड्रॉफ्ट योजना पर फीडबैक (प्रतिक्रिया) मांग रहा है।

यह योजना सरकार की निम्नलिखित मानसिक स्वास्थ्य प्राथमिकताओं के अनुरूप है:

* आत्महत्या की रोकथाम और पोस्टवेंशन सपोर्ट (शोक से उबरने के लिए उपचार या सहायता ) तक पहुंच में सुधार करना
* एक ऐसी वर्कफोर्स (कार्यबल) का विकास करना जो आत्महत्या के जोखिम वाले या इससे प्रभावित लोगों को सहायता प्रदान करने में सक्षम हो
* आत्महत्या को प्रभावित करने वाले कारकों की श्रृंखला में रोकथाम और प्रारंभिक हस्तक्षेप पर अपना ध्यान केंद्रित करना
* शोध और डेटा संग्रहण में सुधार करके आत्महत्या की रोकथाम और पोस्टवेंशन सपोर्ट (शोक से उबरने के लिए उपचार या सहायता) की प्रभावशीलता में सुधार करना।

इस योजना में स्वास्थ्य क्षेत्र और विभिन्न सरकारी एजेंसियों, दोनों के लिए कार्रवाई की गई है।

## प्रस्तावित स्वास्थ्य-आधारित कार्यवाहियाँ

### 1: आत्महत्या की रोकथाम और पोस्टवेंशन सपोर्ट (शोक से उबरने के लिए उपचार या सहायता) तक पहुंच में सुधार करना

| **प्रस्तावित कार्यवाही** | **पूरा होने की तिथि** |
| --- | --- |
| * मौजूदा माओरी और पैसीफ़िक फंड के पूरक के लिए उच्च आवश्यकताओं वाली आबादी (उदाहरण के लिए, माता, युवा और ग्रामीण समुदाय) पर केंद्रित एक आत्महत्या रोकथाम सामुदायिक कोष स्थापित करना।
 |  31 दिसम्बर 2025 तक |
| * आत्महत्या शोक के लिए उन्नत सहायता प्रदान करना।
 | 30 जून 2026 तक |
| * छह संकट निवारण कैफे/हब/सेवाओं की स्थापना और मूल्यांकन करना।
 | 30 जून 2028 तक |
| * आत्महत्या से हुई मृत्यु के बाद प्रारंभिक सहायता की सांस्कृतिक उपयुक्तता में सुधार करना तथा आत्महत्या से पीड़ित Aoake te Rā (आओके ते रा) को सेवा प्रदान करना।
 | 31 दिसम्बर 2028 तक |

### 2: एक सक्षम और आत्मविश्वास से भरी आत्महत्या की रोकथाम और पोस्टवेंशन कार्यबल में बढ़ोतरी करना

| **प्रस्तावित कार्यवाही** | **पूरा होने की तिथि** |
| --- | --- |
| * समुदायों, परिवारों और whānau (फानाऊ) के लिए आत्महत्या जागरूकता प्रशिक्षण तक पहुंच में वृद्धि करना।
 |  31 दिसम्बर 2025 तक |
| * आत्महत्या रोकथाम और पोस्टवेंशन (शोक से उबरने के लिए उपचार या सहायता) समन्वयकों और Kia Piki te Ora (किआ पिकी ते ओरा) कार्यबलों के लिए प्रेरण सामग्री विकसित करना और चल रहे बेस्ट-प्रैक्टिस सपोर्ट्स (सर्वोत्तम अभ्यास समर्थन) में सुधार करना।
 | 30 जून 2026 तक |
| * कार्यबलों, समुदायों और परिवार और whānau (फानाऊ) सदस्यों के लिए एक राष्ट्रीय योग्यता-आधारित ढांचा प्रकाशित करना।
 | 30 जून 2026 तक |
| * स्वास्थ्य पेशेवरों के लिए उन लोगों का आकलन करने और उन्हें सहायता प्रदान करने के लिए उन्नत मार्गदर्शन का विकास और प्रकाशन करना, जो आत्महत्या करने की सोच रहे हों या आत्महत्या के संकट का अनुभव कर रहे हों।
 | 30 जून 2028 तक |

### 3: रोकथाम और शीघ्र हस्तक्षेप पर अधिक ध्यान केन्द्रित करना

| **प्रस्तावित कार्यवाही** | **पूरा होने की तिथि** |
| --- | --- |
| * कम से कम दो क्षेत्रों में युवाओं के लिए उन्नत तुरंत, राहत या संकट से उबरने वाली सेवाओं में निवेश करना।
 | 30 जून 2025 तक |
| * एक नया वैलबीइंग प्रोमोशन (भलाई प्रचार) अभियान शुरू करना जिसमें युवाओं के लिए लक्षित संसाधन शामिल हैं।
 | 31 जुलाई 2025 तक |
| * एक नेशनल अल्कोहल स्क्रीनिंग (राष्ट्रीय मदिरा जाँच) और संक्षिप्त इंटरवेशन (हस्तक्षेप) कार्यक्रम विकसित और कार्यान्वित करना जिसमें आत्महत्या रोकथाम पहलू शामिल हैं।
 | 30 जून 2027 तक |
| * विभिन्न प्रकार के मीडिया के लिए ताजा आत्महत्या मीडिया गाइडलाइन्स (दिशानिर्देश) और सप्लीमेंटरी (अनुपूरक) संसाधन विकसित और प्रकाशित करना।
 | 31 दिसम्बर 2028 तक |
| * लिगेचर प्वॉइंट्स (संबंध बिन्दुओं) को सुधारने और कम करने के लिए इस काम को आगे बढ़ाकर इनपेशेंट (भर्ती होकर इलाज कराने वाली) मानसिक स्वास्थ्य और व्यसन सुविधाओं में सुरक्षित वातावरण बनाना।
 | 30 जून 2029 तक |

### 4: आत्महत्या की रोकथाम की प्रभावशीलता और आत्महत्या के बारे में हमारी समझ में सुधार लाना

| **प्रस्तावित कार्यवाही** | **पूरा होने की तिथि** |
| --- | --- |
| * Vote Health (वोट हैल्थ) आत्महत्या रोकथाम सेवाओं में निवेश की प्रभावशीलता की समीक्षा करना और किसी भी परिवर्तन को लागू करना।
 | 30 जून 2026 तक |
| * समय पर और बेहतर आत्महत्या डेटा उपलब्ध कराने के लिए रीयल-टाइम (वास्तविक समय) आत्महत्या डेटा टूल को टैस्ट करने के विकल्पों की खोज करना।
 | 31 दिसम्बर 2026 तक |

## प्रस्तावित अंतर-सरकारी कार्यवाहियाँ

### 1: आत्महत्या की रोकथाम और पोस्टवेंशन सपोर्ट (शोक से उबरने के लिए उपचार या सहायता) तक पहुंच में सुधार करना

| **प्रस्तावित कार्यवाही** | **पूरा होने की तिथि** |
| --- | --- |
| * जेल स्थलों पर साइट-आधारित, स्थानीय पोस्टवेंशन प्रतिक्रिया प्रक्रियाओं का पूर्ण विकास करना (आरा पौटामा आओटियारोआ | डिपार्टमेंट ऑफ करेक्शन्स)।
 |  31 दिसम्बर 2025 तक |

### 2: एक सक्षम और आत्मविश्वास से भरी आत्महत्या की रोकथाम और पोस्टवेंशन कार्यबल में बढ़ोतरी करना

| **प्रस्तावित कार्यवाही** | **पूरा होने की तिथि** |
| --- | --- |
| * एल्डर एब्यूज रिस्पांस सर्विसिज (वरिष्ठ दुर्व्यवहार प्रतिक्रिया सेवा) कार्यबल के आत्महत्या रोकथाम के ज्ञान और प्रथाओं (सामाजिक विकास मंत्रालय) को बढ़ाना।
 | 30 जून 2028 तक |
| * आत्महत्या की संभावना वाले या आत्महत्या संबंधी संकट का अनुभव करने वाले बच्चों और युवाओं के साथ काम करने वाले सामाजिक कार्यकर्ताओं और देखभालकर्ताओं के लिए अभ्यास मार्गदर्शन और सहायता को अपडेट (ताजा) करना (ओरांगा तामारिकी)।
 | 30 जून 2029 तक |

### 3: रोकथाम और शीघ्र हस्तक्षेप पर अधिक ध्यान केन्द्रित करना

| **प्रस्तावित कार्यवाही** | **पूरा होने की तिथि** |
| --- | --- |
| * संकट या स्वयं को नुकसान पहुँचाने का सामना करने वाले तथा आत्महत्या (हादसे) के बाद छात्रों को स्कूलों द्वारा प्रदान की जाने वाली सहायता को बढ़ावा देना तथा उसे मजबूत बनाना (शिक्षा मंत्रालय)।
 | 30 जून 2026 तक |
| * लिगेचर प्वॉइंट्स (संबंध बिन्दुओं) को सुधारने और न्यूनतम करने के लिए काम के माध्यम से सुधारात्मक सुविधाओं में सुरक्षित वातावरण बनाना (आरा पौटामा आओटियारोआ | डिपार्टमेंट ऑफ करेक्शन्स)।
 | 30 जून 2028 तक |

### 4: आत्महत्या की रोकथाम की प्रभावशीलता और आत्महत्या के बारे में हमारी समझ में सुधार लाना

| **प्रस्तावित कार्यवाही** | **पूरा होने की तिथि** |
| --- | --- |
| * समय पर और बेहतर आत्महत्या डेटा प्रदान करने के लिए वास्तविक समय आत्महत्या डेटा उपकरण के परीक्षण की खोज का समर्थन करना (न्याय मंत्रालय)।
 | 31 दिसम्बर 2026 तक |
| * ऑनलाइन कोरोनियल सिफ़ारिशों के पुनर्कथनों की प्रभावशीलता में सुधार करना (न्याय मंत्रालय)।
 | 30 जून 2029 तक |

## परिणाम और उपाय

प्रगति की निगरानी की जाएगी तथा हर तीन माह में मानसिक स्वास्थ्य मंत्री को ताजा जानकारी दी जाएगी। हर साल एक ताजा जानकारी कैबिनेट के साथ साझा की जाएगी और उसे स्वास्थ्य मंत्रालय की वेबसाइट पर जोड़ दिया जाएगा।  मानसिक स्वास्थ्य एवं कल्याण आयोग | Te Hiringa Mahara (टे हिरिंगाा महारा) आत्महत्या रोकथाम की निगरानी भी करेगा।

## कैसे भाग लें

आप ड्रॉफ्ट कार्य योजना पर अपनी प्रतिक्रिया निम्न द्वारा प्रदान कर सकते हैं:

* mhaengagement@health.govt.nz पर ईमेल करके
* व्यक्तिगत रूप से या वर्चुअल (आभासी) परामर्श बैठक में भाग लेकर - विवरण को [स्वास्थ्य मंत्रालय की वेबसाइट पर परामर्श पृष्ठ](file:///C%3A%5CUsers%5Cnwillis%5CAppData%5CLocal%5CMicrosoft%5CWindows%5CINetCache%5CContent.Outlook%5CPMQAFG45%5CDraft%20Suicide%20Prevention%20Action%20plan%20for%202025%20%E2%80%93%202029%20Public%20consultation%20document%20%7C%20Ministry%20of%20Health%20NZ)  पर उपलब्ध कराया जाएगा
* [स्वास्थ्य मंत्रालय के परामर्श केंद्र](https://consult.health.govt.nz/mental-health/suicide-prevention-action-plan-2025-2029-c/) पर ऑनलाइन सवालों के जवाब देकर।

परामर्श शुक्रवार 1 नवंबर को शाम 5 बजे बंद हो जाएगा।

**परामर्श संबंधी प्रश्नः**

1. क्या आप स्वास्थ्य और क्रॉस-गवर्नमेंट (अंतर-सरकारी) एजेंसियों के लिए प्रस्तावित कार्यों से सहमत हैं? इन कार्यों में सुधार कैसे किया जा सकता है? कृपया अपने उत्तर के कारणों को शामिल करें।
2. आपके विचार में सरकारी एजेंसियों के लिए विचार करने हेतु अन्य कौन सी कार्रवाइयां शामिल की जा सकती हैं? कृपया अपने सुझावों के कारणों को शामिल करें।
3. इन कामों को लागू करते समय सरकारी एजेंसियों को किन बातों पर विचार करना चाहिए, ताकि यह सुनिश्चित हो सके कि जारी की जाने वाली कार्रवाइयां समुदायों की जरूरतों को पूरा करती हैं? कृपया अपने सुझावों के कारणों को शामिल करें।
4. आत्महत्या को रोकने के लिए आवश्यक चीजों के बारे में क्या ऐसा कुछ और है जिससे आप सरकारी एजेंसियों को अवगत कराना चाहते हैं?

आपकी फीडबैक (प्रतिक्रिया) के लिए आपका धन्यवाद।